สาม 9 สู่ความมั่งคั่ง ของการลงทุนในทองคำ (ตอนที่ 2)
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

....นพ.กฤชรัตน์ หิรัญยศิริ
ผมได้พูดถึงก้าวแรกสู่ความมั่งคั่งคือ 9 คำ ที่ต้องรู้เมื่อจะลงทุนใน Gold Futures ซึ่งตอนแรกของสัปดาห์ที่แล้ว คือ “Initial Margin” ในสัปดาห์นี้ จะขอพูดถึงคำที่ 2 นั่นคือ “Maintenance Margin” ถามว่า คำพูดนี้จะมีความสำคัญอย่างไรในการลงทุน Gold Futures ก็ต้องตอบว่า ถ้าไม่เข้าใจตั้งแต่ต้น เวลาพบกับปัญหา ท่านจะรู้สึกเสียใจ ที่ยังไม่ได้เรียนรู้ไว้ก่อน เพราะคำทั้งหมดนี้ จะมีผลต่อการวางแผนการลงทุนรวมไปถึงการเข้าใจความเสี่ยงในการลงทุน และเมื่อเข้าใจ ท่านก็สามารถอยู่ในภาวะที่เหมาะสมกับตัวนักลงทุน และความเสี่ยงที่รับได้ 
Maintenance Margin คืออะไร
“เงินค้ำประกันรักษาระดับ” หมายความว่า เงินค้ำประกันในการซื้อขาย Gold Futures จะต้องไม่ต่ำกว่าระดับ “Maintenance Margin” หรือ “เงินค้ำประกันรักษาระดับ” โดยที่ระดับของ “Maintenance Margin” ถ้าคิดง่ายๆ คร่าวๆ ก็คือ ถ้านักลงทุนวางเงินในระดับ Initial Margin พอดีกับขั้นต่ำที่ระดับ 7 หมื่นบาท ถ้าหากขาดทุนจากการลงทุน Gold Futures บาทละ 500 บาท เมื่อไหร่ ก็จะเข้าสู่ระดับ “Maintenance Margin” ทันที โดยที่ปกติการคำนวณจะใช้ระดับราคาปิดของเมื่อวานมาใช้ในการคำนวณ โดยวิธีที่ผมแนะนำขั้นต้นเป็นจำนวนบาท ง่ายๆ คร่าวๆ ที่จะทำให้นักลงทุนสามารถรับรู้สภาวะการลงทุนได้ด้วยตนเอง หรือพูดง่ายๆ ว่า นักลงทุนที่ดีก็ต้องหมั่นติดตามสภาพตลาดเมื่อเทียบกับเงินที่ลงทุนไป ว่าจะสามารถรักษาสภาพคล่อง คือมีระดับเงินค้ำประกันที่สูงกว่า “Maintenance Margin” 
เมื่อลงทุนไปแล้ว นักลงทุนจะต้องบริหารเงินทุนของตัวเอง ให้พอเหมาะกับสภาพความเสี่ยงที่เรารับได้ เรียกได้ว่า “Maintenance Margin” เป็นสัญญาณเตือนในระดับแรกว่า เงินค้ำประกันที่เหลือได้ต่ำกว่าระดับที่ควรจะเป็นเมื่อเทียบกับราคาตลาด ณ ปัจจุบัน หรือบอกได้ว่า เงินก้อนนี้สัมพันธ์กับ “Initial Margin” 
วิเคราะห์ทางเทคนิคของราคาทองคำ
ราคาทองคำปิดตลาดวันศุกร์ ปรับตัวลดลงมาทดสอบระดับต่ำสุดในรอบสัปดาห์อีกครั้ง ที่ระดับ 1,101.90 เหรียญสหรัฐต่อออนซ์ ทำให้ราคาทองคำแท่งกลับมาสู่ระดับ 17,100 บาท ลักษณะทองในระยะสั้น เป็นแนวโน้มขาลง โดยมีแนวรับสำคัญที่ 1,100 เหรียญสหรัฐ และถ้าหลุด 1,100 เหรียญสหรัฐ มีโอกาสที่จะลงไปทดสอบลึกถึงระดับ 1,070 เหรียญสหรัฐได้ 
นักลงทุน Gold Futures คงต้องใช้ความระมัดระวัง เนื่องจากราคาทองคำ และค่าเงินบาท เป็นทิศทางขาลง ในทางกลับกัน ถ้าราคาทองคำสามารถทรงตัวเหนือ 1,100 เหรียญสหรัฐ ได้มากกว่า 3 วัน ทองก็มีโอกาสที่จะดีดตัวสูงขึ้นได้เช่นเดียวกัน โดยมีแนวต้านที่ระดับ 1,120 เหรียญสหรัฐ จึงอาจบอกได้ว่า จุดแนวรับ 1,100 เหรียญสหรัฐ มีความสำคัญมากในเชิงเทคนิค ต่อการเพิ่มขึ้น หรือลดลงก็ได้ในทิศทางทองคำระยะสั้น ภายใน 7 วันข้างหน้า 
นักลงทุนทองคำแท่งคงต้องทยอยเข้าซื้อทีละน้อย ถ้าถือ Port น้อยกว่า 70% ให้ทยอยเข้าซื้อ แต่ถ้ามากกว่าให้อยู่เฉยๆ นักลงทุน Gold Futures ที่ถือ Long Position คงจะต้องตรวจสอบสถานะ และวางระดับ Stop Loss ป้องกันความเสี่ยงของการสูญเสีย ที่ระดับ 1,098 เหรียญสหรัฐ หรือเทียบกับ Gold Futures Series J มีจุด Stop Loss ที่สำคัญ ที่ระดับ 17,180 บาท 
ขอให้โชคดีในการลงทุน บริหาร Port ให้ดี มีข้อสงสัยสามารถปรึกษา MTS Gold Futures 022225959